
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1034 


7 Αυγούστου 2002 


ΑΠΟΦΑΣΕΙ Σ 

Αριθ. Κ2- 10200 

Καθορισμός της διαδικασίας δημοσίευσης, στο τεύχος 
Ανωνύμων Εταιρειών και Εταιρειών Περιωρισμένης 
Ευθύνης (ΤΑΕ - ΕΠΕ) της Εφημερίδαςτης Κυβερνήσε- 
ως, της ανακοίνωσης καταχώρισης, στο Μητρώο Ανω¬ 
νύμων Εταιρειών, της απόφασης σύστασης και έγκρι¬ 
σης του καταστατικού Ανώνυμης Εταιρείας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του εδαφίου γ'της παραγράφου 1 του άρθρου 7βτου 
Κ.Ν. 2190/1920 «περί Ανωνύμων Εταιρειών», όπως προ¬ 
στέθηκε με την παράγραφο 13 του άρθρου 1 του Ν. 
2941/2001 (ΦΕΚ 201/Α'/12.9.2001). 

β. Της αριθμ. 1100383/1330/Α0006/31.10.2001 (ΦΕΚ 
1485/Β731.10.2001) κοινής απόφασης του Πρωθυπουρ¬ 
γού και του Υπουργού Οικονομικών με την οποία καθορί¬ 
στηκαν οι αρμοδιότητες των Υφυπουργών Οικονομικών. 

γ. Της αριθμ. 485/31.10.2001 (ΦΕΚ 1484/Β731.10.2001) 
κοινής απόφασης του Πρωθυπουργού και του Υπουργού 
Ανάπτυξης με την οποία ανατέθηκαν αρμοδιότητες στους 
Υφυπουργούς Ανάπτυξης. 

2. Τη διαπίστωση ότι μετηνπαρούσααπόφαση δενπρο- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Ορίζουμε τη διαδικασία δημοσίευσης, στο τεύχος Ανω¬ 
νύμων Εταιρειών και Εταιρειών Περιωρισμένης Ευθύνης 
(ΤΑΕ - ΕΠΕ) της Εφημερίδας της Κυβερνήσεως, της ανα¬ 
κοίνωσης καταχώρισης, στο Μητρώο Ανωνύμων Εταιρει¬ 
ών, της απόφασης παροχής άδειας σύστασης και έγκρι¬ 
σης του καταστατικού Ανώνυμης Εταιρείας, ως ακολού¬ 
θως: 

1. Η ενδιαφερόμενη υπό σύσταση ανώνυμη εταιρεία θα 
προσκομίζει, στην αρμόδια Υπηρεσία του Υπουργείου 
Ανάπτυξης (Γ.Γ.Ε.) ή της Νομαρχιακής Αυτοδιοίκησης 
του Κράτους, σε έξι (6) τουλάχιστον αντίγραφα, τη σχετι¬ 
κή με τη σύστασή της ανακοίνωση καταχώρισης στο Μη¬ 
τρώο Ανωνύμων Εταιρειών (Μ.Α.Ε.), η οποία θα πρέπει να 
είναι συντεταγμένη όπως το συνημμένο υπόδειγμα, που 


αποτελεί αναπόσπαστο τμήμα της παρούσας απόφασης. 

2. Η ανακοίνωση αυτή, μετά από έλεγχο, για τη διαπί¬ 
στωση της ακρίβειας των στοιχείων της, θα υπογράφεται 
αυθημερόν από την αρμόδια εποπτεύουσα Υπηρεσία. 
Από τη διαδικασία της αυθημερόν υπογραφής της ανα¬ 
κοίνωσης εξαιρούνται οι εταιρείες της παραγράφου 8 του 
άρθρου 7β του Κ.Ν. 2190/1920, οι αθλητικές ανώνυμες 
εταιρείες, καθώς και οι Ανώνυμες Εταιρείες που προέρ¬ 
χονται από τη μετατροπή επιχειρήσεων άλλης μορφής. 

Ένα (1) αντίγραφο της ανακοίνωσης θα παραμένει στην 
Υπηρεσία, ένα (1) θα κοινοποιείται στο αρμόδιο Επιμελη¬ 
τήριο μαζί με το αντίγραφο της σχετικής απόφασης σύ¬ 
στασης και τα υπόλοιπα θα παραδίδονται, με απόδειξη, 
σε εκπρόσωπο της ενδιαφερόμενης εταιρείας. 

3. Η ενδιαφερόμενη ανώνυμη εταιρεία θα προσκομίζει 
τρία (3) από τα αντίγραφα της ανακοίνωσης, που παρέ¬ 
λαβε υπογεγραμμένα από την αρμόδια εποπτεύουσα 
Υπηρεσία, στην αρμόδια Δημόσια Οικονομική Υπηρεσία 
(Δ.Ο.Υ.), στην οποία υπάγεται η εταιρεία, για τη θεώρηση 
καταβολής των σχετικών επιβαρύνσεων. 

4. Η θεώρηση της σχετικής ανακοίνωσης θα γίνεται από 
το Τμήμα Εμμέσων Φόρωντης αρμόδιας Δ.Ο.Υ., το οποίο 
θα διαπιστώνει την καταβολή: 

α) Του φόρου συγκέντρωσης κεφαλαίου (Φ.Σ.Κ.) γιατην 
αξία του μετοχικού κεφαλαίου της ΑΈ. και 

β) Των τελών για τη δημοσίευση στο τεύχος ΑΈ. και 
Ε.Π.Ε. της ανακοίνωσης σύστασης της ΑΈ. (ΚΑΕ 2531), 
της ειδικής εισφοράς υπέρ των υπαλλήλων του Υπουρ¬ 
γείου Εμπορίου (ΚΑΕ 3531), του τέλους υπέρ του Ταμεί¬ 
ου Αλληλοβοήθειας Προσωπικού Εθνικού Τυπογραφείου 
-Τ.Α.Π.Ε.Τ. (ΚΑΕ3512) καιτωναναλογούντωντελώνχαρ- 
τοσήμου και εισφοράς υπέρ Ο.Γ.Α. (ΚΑΕ 1229 και 1228, 
αντίστοιχα). 

Εάν από διάταξη νόμου υπάρχει απαλλαγή της εταιρεί¬ 
ας, από την καταβολή των εν λόγω τελών, θα γίνεται σχε¬ 
τική σημείωση στην ανακοίνωση από την αρμόδια επο¬ 
πτεύουσα Υπηρεσία. 

Κατά τη θεώρηση θα αναγράφονται σε όλα τα αντίγρα¬ 
φα της ανακοίνωσης, που προσκομίζονται στη Δ.Ο.Υ., οι 
αριθμοί των σχετικών διπλοτύπων είσπραξης. 

Ένα (1) αντίγραφο της ανακοίνωσης θα παραμένει στη 
Δ.Ο.Υ. και τα υπόλοιπα θα παραδίδονται, με απόδειξη, σε 
εκπρόσωπο της ενδιαφερόμενης εταιρείας. 

5. Ένα (1) αντίγραφο της θεωρημένης ανακοίνωσης θα 

κατατίθεται, από το νόμιμο εκπρόσωπο της εταιρείας, 
στο Εθνικό Τυπογραφείο, για δημοσίευση στο τεύχος 
Α.Ε. και Ε.Π.Ε., με συνημμένο το διπλότυπο είσπραξης 
των ανωτέρω σχετικών τελών. 

Αποδεικτικό κατάθεσης (δημοσίευσης) στο Εθνικό Τυ¬ 
πογραφείο (τεύχος Α.Ε. και Ε.Π.Ε.) μαζί με ένα (1) αντί¬ 
γραφο της παραπάνω θεωρημένης ανακοίνωσης θα προ¬ 
σκομίζεται, στην αρμόδια εποπτεύουσα Υπηρεσία, εντός 
μηνάς από την εγγραφή της εταιρείας στο οικείο Μητρώο 
Α.Ε. 

Εάν η τελευταία ημέρα υποβολής των παραπάνω στοι¬ 
χείων, στην αρμόδια εποπτεύουσα Υπηρεσία, συμπίπτει 
με αργία, η υποβολή αυτής θεωρείται ότι έγινε εμπρόθε¬ 
σμα εφόσον υποβληθεί την πρώτη εργάσιμη ημέρα μετά 
τη λήξη της ως άνω μηνιαίας προθεσμίας. 


6. Εφόσον δεν υποβληθεί το σχετικό αποδεικτικό δημο¬ 
σίευσης και αντίγραφο της θεωρημένης ανακοίνωσης 
εμπρόθεσμα, η αρμόδια εποπτεύουσα Υπηρεσία, τηρου- 
μένων των διατάξεων του άρθρου 20 του Συντάγματος 
και του άρθρου 6 του Ν. 2690/1999, θα εκδίδει τη σχετική 
ανακοίνωση διαγραφής της εταιρείας από το Μητρώο 
Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Αθήνα, 26 Ιουλίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΠΟΣΤΟΛΟΣ ΦΩΤΙΑΔΗΣ ΧΡΗΣΤΟΣ ΘΕΟΔΩΡΟΥ 

ΕΛΛΗΝΙΚΗ ΔΗΜΟΚΡΑΤΙΑ .200.. 

ΥΠΟΥΡΓΕΙΟ ΑΝΑΠΤΥΞΗΣ 

(ή ΝΟΜΑΡΧΙΑΚΗ ΑΥΤ/ΣΗ.) ΠΡΟΣ: Το Εθνικό Τυπογραφείο 

. Καποδιστρίου 34 

Δ/ΝΣΗ. 10432 Αθήνα 

ΤΜΗΜΑ. (Δια του νομίμου εκπροσώπου 

της συσταθείσης Α.Ε.) 

Ταχ. Δ/νση 

Ταχ. Κώδικας : ΚΟΙΝ: Α.Ε. 

Πληροφορίες : . 

Τηλέφωνο . 


ΑΝΑΚΟΙΝΩΣΗ 

Σύστασης της ανώνυμης εταιρείας με την επωνυμία. 

και καταχώρισης της απόφασης σύστασης και έγκρισης του καταστατικού της στο 
Μητρώο Ανωνύμων Εταιρειών. 

Την.-.- 200.. καταχωρήθηκε στο Μητρώο Ανωνύμων Εταιρειών και πήρε 

αριθμό μητρώου./. I ΒI.... I .η ανώνυμη εταιρεία με την επωνυμία 


καθώς επίσης και η με αριθμό./.-.-200.. απόφαση του. 

. με την οποία δόθηκε άδεια σύστασης και εγκρίθηκε το καταστατικό 

της εν λόγω εταιρείας όπως καταρτίσθηκε με την με αριθμό. 

πράξη τ.... Συμβολαιογράφου. 

Περίληψη του καταστατικού έχει ως εξής: 

1. Επωνυμία - Διακριτικός τίτλος: 

2. Έδρα: 

3. Σκοπός: 

4. Διάρκεια: 

5. Ποσό και τρόπος καταβολής μετοχικού κεφαλαίου: 

6. Μετοχές (αριθμός, είδος, ονομαστική αξία): 

7. Ημερομηνία λήξης εταιρικής χρήσης: 

8. Αριθμός μελών Δ.Σ. και θητεία αυτού: 

9. Πρώτο Δ.Σ. και θητεία αυτού: 

10. Ελεγκτές πρώτης εταιρικής χρήσης: 


Ο ΔΙΕΥΘΥΝΤΗΣ 


ΘΕΩΡΗΘΗΚΕ ΓΙΑ ΤΗΝ ΚΑΤΑΒΟΛΗ 
.-....- 200 .. 

Ο ΠΡΟΪΣΤΑΜΕΝΟΣ ΤΗΣ Δ.Ο.Υ. 


1 . 

Φ.Σ.Κ. 

Διπλότυπο:. 

Απαλλαγή:. 

2. 

Τελών δημοσίευσης στο ΤΑΕ-ΕΠΕ 

Διπλότυπο:. 

Απαλλαγή:. 

3. 

Τελών υπέρ ΤΑΠΕΤ 

Διπλότυπο:. 

Απαλλαγή:. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














